Ifølge Motor.no skal eiendomskjøpet hovedsakelig finansieres med bompenger.

– Dessverre går det med mange boliger. Dessuten er vi i et område med høye tomtepriser, sier prosjektleder Grete Tvedt i Statens vegvesen.

Det er langs en strekning på 4,3 kilometer mellom Lysaker og Ramstadsletta at Vegvesenet må bla opp for boligene. Utbyggingen er beregnet å koste 14 milliarder kroner. Hver femte krone går dermed til ekspropriasjon og riving.

– Dette har vi vist hele tiden, og det har vært planlagt for å få gjennomført E18-prosjektet, sier Tvedt til NRK.

Skal ikke brukes til nye E18

Ifølge Statens vegvesen er ca. halvparten av boligene ervervet, Mesteparten av utbyggingskostnadene, cirka 75 prosent, skal finansieres med bompenger.

Men områdene som nå eksproprieres skal ikke brukes når E18 står ferdig. Her skal det bare gå en midlertidig vei mens E18 bygges.

– Noe av det første vi må gjøre er å rive disse husene som vi eksproprierer. Etter det vil vi bygge en midlertidig e18 der husene ligger i dag. Når vi er ferdig med e18 vil vi rydde opp etter oss og der vil det bli grøntområder, sier Grete Tvedt til NRK.